Document ID: /roh_data/filtered/fineweb-2-filterrobots_roh.jsonl.gz/378

Il privel resta
- Mesemna, 30.8.2017, 21:08
A Bondo resta la situaziun critica. Ins stoppia quintar vinavant cun crappa che croda giu dal Piz Cengalo e consequentamain cun bovas. La Val Bondasca resta serrada.
L'Uffizi chantunal per privels da la natira ha publitgà sin sia pagina d'internet ch'il privel restia vinavant latent. Actualmain smanatschian anc adina radund dus milliuns meters cubic material da vegnir giuadora.
Ins planiseschia las proximas mesiraziuns al Piz Cengalo. L'implant d'avertiment da bovas vegn puspè reconstruì ed alura er gist extendì.
RR novitads 21.00